Document ID: /roh_data/filtered/fineweb-2-filterrobots_roh.jsonl.gz/66684

Suenter lavurs da construcziun da 11 onns è la via da Trans vegnida averta cun ina pitschna festa. L’element central da la nova via cun ina lunghezza da 3,7 kilometers è il tunnel Plattas ch’è 440 meters lung.
Sco quai che l’uffizi da construcziun bassa scriva en ina communicaziun, saja la via nova segira e quai era l’enviern. Da nov possian vehichels d’enfin 32 tonnas cursar sin la via. La nova via vers Trans ha in spartavias tranter Tumegl e Sched. Anc enfin l’onn 1991 era Trans accessibel mo davent da Pasqual sur la veglia via da Trans. Quella gieva sur vias natiralas e pervi d’ina passascha stretga a Dusch n’era Trans betg charrabel cun camiuns.
Glisch cun agid dal sulegl
Ussa èn las lavurs da la nova via a fin. Il chantun prevesa da producir l’electric per ina part dal tunnel Plattas cun in indriz fotovoltaic. Quel duai vegnir installà l’onn proxim vi d’in mir davant il portal sisum.
Ord l'Archiv
02:38
video
Il cumenzament da las lavurs da construcziun per il tunnel da Plattas